Elever i Håsblås

**Elever i Håsblås** er en oversikt over elever bosatt i internathuset Håsblås på den fiktive Galtvort høyere skole for hekseri og trolldom i J.K. Rowlings bokserie om ''Harry Potter'' samt i filmene som bygger på disse bøkene.

## Ernst Maltmann

Ernst Maltmann er en fiktiv person i *[[Harry Potter]]*-bøkene, som er skrevet av J.K. Rowling. Han er student ved Galtvort høyere skole for hekseri og trolldom, i samme årskull som Harry Potter. Han blir prefekt i sitt femte år ved skolen, og blir også ofte sett på som en god kandidat for topptillitsmann i framtiden. Han blir beskrevet som en standhaftig gutt, og han sier at familien hans nedstammer fra ni etterfølgende generasjoner av fullblods magikere.

I løpet av *[[Harry Potter og Mysteriekammeret]]*, mistenker Ernst Harry for å være arvingen etter Salazar Smygard, spesielt etter at Julius Finkenfjær blir angrepet. Etter at Hermine Grang møter den samme skjebnen innser imidlertid Ernst at Harry ikke er ansvarlig, og sier unnskyld.

I *[[Harry Potter og Ildbegeret]]* har Ernst et *Støtt [[Fredrik Djervell]]* merke som blinker *Harry Potter er en dritt* om han trykket på det. Harry og Ernst sluttet å prate med hverandre en stund, for Ernst beskylder Harry for å ha lagt navnet sitt i Ildbegeret selv om han er for ung, men de hadde skværet opp en stund etter den første oppgaven, hvor Ernst innser at Harry ville vært en idiot om han hadde meldt seg på frivillig.

I *[[Harry Potter og Føniksordenen]]* ble Ernst prefekt. Han var også blant de få Galtvortstudentene som trodde på Harrys og Humlesnurrs påstander om at Voldemort hadde kommet tilbake, og gikk til og med så langt at han holdt en offentlig deklarasjon om at Harry snakket sant på toget på vei til skolen. Senere i boken ble han med i Humlesnurr-legionen, og han var en av studentene som kom Harry til unnsetning ved slutten av året. Han taklet presset med UGLE-eksamenene ved å studere mellom 8 og 10 timer om dagen, og en stund hadde han den irriterende uvanen at han forhørte andre om deres studievaner. Hans harde arbeid og bestemthet betalte seg i *[[Harry Potter og Halvblodsprinsen]]*, da det viser seg at Ernst var den eneste eleven fra Håsblås som fikk god nok karakter i Eliksirer til å kunne fortsette til ØGLE-eksamen (noe som betyr at han må ha oppnådd minst en «B», som står for *Bedre enn ventet*, eller kanskje også en «S», for *Strålende*).

Harry beskriver Ernst som pompøs i enkelte sammenhenger, og hans oppførsel har også vært ganske pretensiøs, men også som en han vanligvis kommer overens med. Ernst på sin side, virker som om han har forstått at Harry er til å stole på, han har trodd det verste om Harry mer enn en gang i de tidligste bøkene, og det har vist seg å ikke stemme hver gang. Igjennom *Harry Potter og Føniksordenen* er han en av Harrys sterkeste tilhengere.

## Fredrik Djervell
Fredrik Djervell er en fiktiv karakter i J.K. Rowlings romanserie Harry Potter.

Han kunne virke som et fløtefjes (innbilsk og arrogant). Han var til å begynne med Galtvorts eneste forkjemper i tretrollmannsturneringen (fra Harry Potter og Ildbegeret), men ettersom Harry Potter ble valgt som den fjerde forkjemperen, ble han ikke lenger alene om å kjempe for Galtvort.

Djervell introduseres for andre gang i Harry Potter og Ildbegeret, da han og hans far reiser med samme flyttnøkkel som Wiltersene, Hermine Grang og Harry Potter til finalen i VM i rumpeldunk.
Djervell gikk på Galtvort, i huset Håsblås. Han var kaptein og speider på Håsblås' rumpeldunklag. I Harry Potter og fangen fra Azkaban spilte han mot Harry Potter og Griffings lag. Under kampen kom en masse desperanter til kampen, og Harry Potter ble satt ut av spill av disse. Djervell greide å ta snoppen. Da han fant ut hva som hadde skjedd med Potter, ønsket han at kampen skulle annulleres, men dette skjedde aldri.

Harry Potter har i hele Harry Potter og Ildbegeret et svært anstrengt forhold til Djervell, da Cho Chang, en Ravnkloing Potter er forelsket i, ikke bare blir med Djervell på Juleballet, men også blir kjæresten hans.

Djervell og Potter viser seg raskt å være de sterkeste deltakerne i tretrollmannsturneringen, og klarer til slutt å klamre seg fast til tretrollmannspokalen, som det viser seg er omgjort til en flyttnøkkel av Fyrst Voldemort. De kommer til en kirkegård der Voldemort og hans tjener, Petter Pittelpytt venter på dem. Pittelpytt dreper Djervell ved hjelp av Avada Kadavra, (denne formelen ble brukt av fyrst Voldemorts egen stav, derfor kom Djervell ut av staven senere) en av de tre utilgivelige forbannelsene.

Fredrik Djervell blir spilt av Robert Pattinson i alle hans opptredener i HP filmene.

## Hanna Abom

Hanna Abom er en fiktiv figur i *[[Harry Potter]]*-bøkene. Hun går på Galtvort høyere skole for hekseri og trolldom i samme årskull som Harry Potter og har blondt hår som hun har satt opp i musefletter. I sitt femte år ble Hanna prefekt for Håsblåshuset. Hun ble også med i Humlesnurr-legionen. Hennes nærmeste venner er Ernst Maltmann og Julius Finkenfjær.

Hanna gir uttrykk for at hun er en menneskekjenner. Da Ernst Maltmann mistenkte at Harry var arvingen etter Salazar Smygard, var hun skeptisk til dette, og sa at Harry hadde «alltid virket så snill». Under jakten på Sirius Svaart det påfølgende året hadde hun en teori om at Sirius kunne forkle seg som en blomstrende busk. Hun heiet på Fredrik Djervell tidlig i Tretrollmannsturneringen, og hadde til og med på seg et av merkene Draco Malfang hadde laget som vekslet mellom å vise *Støtt Fredrik Djervell – den ekte Galtvort-forkjemperen*, og *Potter er en dritt*. På tross av dette var hun fortsatt på godfot med Harry, Ronny og Hermine.

Hanna er ganske nervøs, og i løpet av sitt femte år ved skolen var hun så nervøs på grunn av UGLE-eksamen at hun fikk nervøst sammenbrudd i Urtologitimen og måtte få et beroligende middel av Pussi Pomfrit. Hun ble også observert mens hun leste en bunke bøker fra biblioteket i et vanvittig tempo. Hun var imidlertid også en av de mange som hjalp Harry mot Draco Malfang, Vincent Krabbe og Grylius Gurgels bakholdsangrep på Galtvortekspressen.

I *[[Harry Potter og Halvblodsprinsen]]* ble hennes mor drept av dødsetere.

I *[[Harry Potter og dødstalismanene]]* gjenforenes hun med HL og kjemper side om side med dem. Hun og Jokum Finnimann blir reddet av Harry under et angrep. I epilogen har hun giftet seg med Nilus Langballe og jobber på Den lekke heksekjel

Man antar at Hannas foreldre er gomper, basert på en side med notater J.K. Rowling såvidt viste fra under TV-programmet «Harry Potter and Me» i 2001, men dette er ikke bekreftet i bøkene, og har sannsynligvis endret seg siden det ville være usannsynlig at dødseterne tok livet av gomper.

I rulleteksten på filmen *[[Harry Potter og Mysteriekammeret (film)|Harry Potter og Mysteriekammeret]]* blir hun feilaktig listet opp som Hannah Hufflepuff.

## Henny Smith
Henny Smith er en fiktiv person i Harry Potterbøkene. Han blir bare nevnt som et medlem av Håsblås.

## Julius Finkenfjær

Julius Finkenfjær er en person i bok- og filmserien Harry Potter, skrevet av J.K. Rowling. Han er student i Håsblåshuset ved Galtvort høyere skole for hekseri og trolldom, og går i samme klassetrinn som Harry Potter. Julius skulle egentlig gå på Eton College, før han oppdaget at han var en trollmann i 11års alderen. Det er sannsynlig, ut ifra hans engelske dobbeltnavn (Finch-Fletchley), hans planer om å gå på den anerkjente (og veldig dyre) skolen Eton, samt noen av hans personlige egenskaper, at han kommer fra en snobbete familie i overklassen. Noen Harry Potter-fans tror han er homofil, siden han var den eneste mannlige figuren i serien som uttrykte at han hadde sansen for Gyldeprinz Gulmedal.

I *[[Harry Potter og Mysteriekammeret]]* var Julius en av de «gompefødte» elevene som ble forsteinet av basilisken. Harry Potter ble tidlig i boken anklagd for å ha sendt en slange mot Julius under en duell mot Draco Malfang. Det hele var en misforståelse, da Harry egentlig fortalte slangen at den skulle holde seg unna Julius, men siden ingen av de andre elevene forstod ormtunge, trodde de han egget slangen mot Julius isteden. Da Julius senere på året ble forsteinet, ble den allerede etablerte mistanken om at det var Harry som hadde sluppet løs basilisken forsterket. For, som enkelte av elevene ved skolen var enige om, Harry hadde jo allerede bevist at han mislikte Julius ved å sende slangen mot ham i duellklubben.

I sitt femte år ved skolen ble Julius med i Humlesnurr-legionen.

## Sakarias Smutt

Sakarias Smutt er en figur fra J.K. Rowlings bok- og filmserie *[[Harry Potter]]*. Han er elev ved Galtvort høyere skole for hekseri og trolldom i huset Håsblås. Han spiller også jager på husets rumpeldunklag. I den femte boken gjenkjenner Harry Smutt såvidt fra en tidligere rumpeldunkkamp, noe som forteller at Smutt kom på laget senest i løpet av sitt andre år, siden rumpeldunk ble avlyst i Harrys fjerde år ved skolen.

Smutt blir med i Humlesnurr-legionen i *[[Harry Potter og Føniksordenen]]*, men var en av de i gruppen som uttrykte sterkest skepsis mot Harrys krav. Han går ett år under Harry på skolen. Hermine Grang innrømmer etter hvert ovenfor Harry at den eneste grunnen til at hun inviterte ham med i legionen var fordi han overhørte henne da hun inviterte Ernst Maltmann og Hanna Abom, og at hun ikke liker ham noe særlig hun heller. Senere i året er Smutt imidlertid like ivrig på flere leksjoner i legionen som de andre medlemmene.

Fred og Frank Wiltersen likte aldri Smutt etter at han oppførte seg dårlig i det første møtet til legionen på Galthodet. De forhekset ham bak ryggen hans på det første legionmøtet, og uttrykte at de ikke visste om de tålte det om Håsblås slo Griffing i rumpeldunk det året. Det hendte faktisk, siden både Harry og de selv var bannlyste fra laget.

I *[[Harry Potter og Halvblodsprinsen]]* er Smutt kommentator på noen av rumpeldunkkampene. Hans spydigheter mot Griffinglaget er imidlertid høyst upopulær. Dagen etter Albus Humlesnurrs død ser Harry at Smutt blir eskortert bort fra skolen av sin far. Han er ikke tilstede under Humlesnurrs begravelse heller, noe som antyder at familien Smutt ikke er blant Humlesnurrs største tilhengere.

I *[[Harry Potter og Halvblodsprinsen]]*, når Harry og Humlesnurr er og besøker et minne gitt fra Husnissen Hokla, møter de en gammel dame ved navn Hespetra Smutt. J.K. Rowling har ikke sagt noe om at de er i familie, men omstendihetene er ganske tilfeldige. Hespetra sier hat hun er etterkommer av Helga Håsblås, og er sannsynligvis en Håsblåsing selv. Og som Snilehorn selv har sagt, pleier valg av hus å gå i familie, og Sakarius Smutt er i huset Håsblås.

## Susanne Beining

Susanne Beining er en fiktiv person kjent fra bokserien om Harry Potter skrevet av J.K. Rowling.

Hun er elev på samme klassetrinn som Harry Potter, men oppholder seg i huset Håsblås på Galtvort høyere skole for hekseri og trolldom.

I Harry Potter og Halvblodsprinsen blir hennes tante Amelia Beining drept av Voldemort.